**נפוליאון לואי בונפרטה** (בצרפתית: **Napoléon Louis Bonaparte**;‏ 11 באוקטובר 1804 - 17 במרץ 1831), הידוע גם בשם **לודווייק השני, מלך הולנד**, היה אחיינו של נפוליאון הראשון, ואחיו של נפוליאון השלישי.

ביוגרפיה
--------

נפוליאון לואי נולד ב-11 באוקטובר 1804 בפריז, ללואי בונפרטה, אחיו של נפוליאון בונפרטה, ולהורטנס דה בוארנה, בתם של אלכסנדר דה בוארנה וז'וזפין דה בוארנה - אשתו הראשונה של נפוליאון. בשנת 1807 מת אחיו הבכור של נפוליאון לואי, נפוליאון שארל בונפרטה, ועם מותו, נפוליאון לואי הפך לנסיך הכתר של הולנד. בנוסף, הוא גם הפך את נפוליאון לואי ליורשו של הקיסר נפוליאון הראשון, שלא היה לו אז ילד חוקי עדיין. הוא איבד מעמד זה ב-20 במרץ 1811, כאשר אשתו השנייה של דודו, מארי לואיז, ילדה בן, נפוליאון פרנסואה ז'וזף שארל בונפרטה, שקיבל את התואר מלך הרומאים ולאחר מכן את התואר דוכס רייכשטדט. 

בשנת 1809, נפוליאון מינה אותו לדוכס הגדול של ברג, תואר אותו החזיק עד 1813. 

ב-1 ביולי 1810, לודווייק הראשון, מלך הולנד ויתר על כסאו לטובת נפוליאון לואי. במשך תשעת הימים בין התפטרותו של אביו לבין נפילתה של הולנד לצבא הפולש ביולי 1810, שלט נפוליאון כ**לודווייק השני, מלך הולנד**. 

כאשר נפוליאון הודח ב-1815 אחרי קרב ווטרלו ובית בורבון חזר לכס צרפת, נפוליאון לואי נמלט לגלות, אבל הבונפרטים מעולם לא נטשו את המחשבה על שחזור האימפריה הנפוליאונית. 

נפוליאון לואי התחתן עם בת דודתו הראשונה, שרלוט בונפרטה, בתו של ז'וזף בונפרטה, אחיו הבכור של נפוליאון הראשון. הוא ואחיו הצעיר לואי נפוליאון בונפרטה התיישבו באיטליה, שם הם דגלו בפוליטיקה הליברלית והצטרפו לקרבונארי בלחימה נגד האימפריה האוסטרית בצפון איטליה. 

ב-17 במרץ 1831, בעת שנמלט מאיטליה בשל פעילות מהפכנית ונרדף על ידי כוחות האפיפיור והאוסטרים, נפוליאון לואי, שסבל מחצבת, מת בפורלי. בסופו של דבר, האימפריה הנפוליאונית כוננה מחדש על ידי אחיו הצעיר של נפוליאון לואי, שהפך לנפוליאון השלישי בשנת 1852.

שלטי אצולה
----------

* שלט האצולה של נפוליאון לואי בונפרטה כדוכס הגדול של קלווה וברגשלט האצולה של נפוליאון לואי בונפרטה כדוכס הגדול של קלווה וברג
* שלט האצולה של נפוליאון לואי בונפרטה כמלך הולנדשלט האצולה של נפוליאון לואי בונפרטה כמלך הולנד

גלריה
-----

* דיוקן של פרנסואה קינסוןדיוקן של פרנסואה קינסון
* עם משפחתו של אלכסנדר הראשון, קיסר רוסיה בשאטו דה מלמיזוןעם משפחתו של אלכסנדר הראשון, קיסר רוסיה בשאטו דה מלמיזון
* דיוקן של פליקס קוטראודיוקן של פליקס קוטראו
* דיוקן עם אביו, לואי בונפרטהדיוקן עם אביו, לואי בונפרטה
* נפוליאון לואי בשנים מאוחרות יותרנפוליאון לואי בשנים מאוחרות יותר

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ג'וזפה מריה בואונפרטה |   | מריה סאברייה פאראביצ'יני |   | ג'ובאני ג'רונימו ראמולינו |   | אנג'לה מריה פיטרסנטה |   | פרנסואה החמישי, דה בוארנה |   | מארי אן הנרייט פרנסואז דה פיואר דה שאסטול |   | ז'וזף גספר טאשר דה לה פאז'ר |   | רוז קלייר דה ורגר דה סאנואה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | קרלו בואונפרטה |   |   |   |   |   | לטיציה ראמולינו |   |   |   |   |   | אלכסנדר דה בוארנה |   |   |   |   |   | ז'וזפין דה בוארנה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | לואי בונפרטה |   |   |   |   |   |   |   |   |   |   |   |   |   | הורטנס דה בוארנה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **נפוליאון לואי בונפרטה** |
|

קישורים חיצוניים
----------------

ויקישיתוף מדיה וקבצים בנושא **נפוליאון לואי בונפרטה** בוויקישיתוף
* נפוליאון לואי בונפרטה, באתר "Find a Grave" (באנגלית)

הערות שוליים
------------

1. ↑  Foissy, M. (1830). *La famille Bonaparte depuis 1264* (בצרפתית). Paris: Vergne. p. 101.
2. ↑  Bresler 1999, pp. 94–95

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15771729d (data)
* BPN: 16295753
* GND: 117618071
* ICCU: SBNV086370
* ISNI: 0000 0000 2139 2788
* LCCN: nb2012016720
* NTA: 308235177
* SNAC: w68x7dsj
* SUDOC: 145587304
* VcBA: 495/67159
* VIAF: 47544420
* WorldCat: lccn-nb2012016720

 |